OpenLLM-France/wikimedia huggingface dataset:
# Zeynep Sever

Zeynep Sever (nom complet Zeynep Kübra Sever Demirel), més coneguda com a Zeynep Sever (Istanbul, 9 de juliol de 1989) és una jugadora de voleibol turca, amb doble nacionalitat turca i belga. Sever va ser coronada Miss Bèlgica el 2009 i va ser jugadora de voleibol amb el Fenerbahçe SK. Està casada amb el porter del Fenerbahçe FK i de la Selecció de futbol de Turquia, Volkan Demirel, des del 21 de setembre de 2010. La parella té una filla, Yade (nascuda el 2014). Segons una font, Volkan Demirel no ha permès a la seva dona actuar en una sèrie de televisió el 2016. Com a dona casada i amb nens va graduar-se de la Universitat Bilgi d'Istanbul l'any 2018.

## Referències

* ↑ «Venezuelan Stefania Fernandez Crowned as Miss Universe 2009 - Novinite.com - Sofia News Agency». Nonivite.
* ↑ «Volkan'a voleybolcu gelin». FotoMac.
* ↑ Derinev.com «Volkan Demirel dünya evine girdi | Fenerbahçe Spor Kulübü Resmi Sitesi» (en turc). Fenerbahçe Spor Kulübü Resmi İnternet Sitesi. Arxivat de l'original el 2016-09-20 [Consulta: 1r setembre 2016].
* ↑ (LDH) «'Volkan wilde naar een Belgische club om bij mij te zijn'» (en neerlandès). Het Nieuwsblad.
* ↑ «FB'li Genç File Bekçisi Volkan Demirel Çileden Çıktı! Peki Ama Neden?» (en turc). Siirt Haber Ajansı.
* ↑ «Zeynep Kübra Sever’e dizi teklifi direkten döndü.. | YeniHaber.be» (en turc). [Consulta: 19 octubre 2017].
* ↑ https://www.cnnturk.com/magazin/zeynep-sever-demirel-mezun-oldu?page=3
# Margot (trobera)

Margot (s. XIII) va ser una trobera d'Arras, a Picardia, França. Un dels seus treballs existents és jeu parti, una cançó de conversa, en què estableix un debat amb Maroie. Aquesta cançó, "Je vous pri, dame Maroie", es conserva en dos manuscrits amb melodies separades i no relacionades. En un altre jeu parti, ella és la jutge, oposant-se a Jehan le Cuvelier d'Arras i Jehan Bretel. Està catalogada com a membre del Puy d'Arras.

## Referències

* ↑ F-AS MS 657, f.141v and I-Rvat Reg. MS 1490, f.140r
* ↑ Coldwell.
* ↑ Doss-Quinby 27-28.
* ↑ Berger 113.

## Bibliografia

* Berger, Roger. Littérature et société arrageoises au XIIIe siècle: Les chansons et dits artésiens. Arras: Commission Départementale des Monuments Historiques du Pas-de-Calais, 1981.
* Maria V. Coldwell. "Margot, Dame i Maroie, Dame", Grove Music Online, ed. L. Macy (consultat el 21 d'octubre de 2006), grovemusic.com Arxivat 2008-05-16 a Wayback Machine. (accés de subscripció).
* Doss-Quinby, Eglal. Songs of the Women Trouvères. New Haven: Yale UP, 2001. ISBN 0-300-08413-7.
# Selecció de futbol de Macau

La Selecció de futbol de Macau (xinès: 澳門足球代表隊; portuguès: Selecção Macaense de Futebol) representa Macau en competicions internacionals de futbol, sota la supervisió de l'Associació de Futbol de Macau (xinès: 澳門足球總會; Portuguès: Associação de Futebol de Macau).
La selecció de Macau ocupa una de les posicions més baixes a la classificació de la FIFA. Tot i que normalment se l'anomena simplement com a Macau, la Federació de Futbol de l'Àsia Oriental s'hi refereix com a Macau, Xina.
L'equip havia estat representant Macau en competicions internacionals de futbol abans de 1999 quan Macau era una colònia portuguesa. Actualment continua representant Macau encara que aquest territori formi part de la República Popular de la Xina com una regió administrativa especial des de 1999. Aquest equip és independent de la selecció de futbol de la Xina, ja que la Llei Bàsica de Macau i el principi d'"un país, dos sistemes" permet Macau mantenir les seves seleccions esportives pròpies en competicions esportives internacionals. A Macau, la selecció es coneix coloquialment com l'"equip de Macau" (xinès: 澳門隊), mentre que la selecció de la Xina es coneix com a la "selecció nacional" (xinès: 國家隊).

## Resultats a la Copa del Món

* 1930 a 1978 - No hi participà
* 1982 a 1986 - No es classificà
* 1990 - No hi participà
* 1994 a 2010 - No es classificà

## Resultats a la Copa d'Àsia

* 1956 a 1976 - No hi participà
* 1980 - No es classificà
* 1984 a 1988 - No hi participà
* 1992 a 2004 - No es classificà
* 2007 - No hi participà
* 2011 - No es classificà

## Resultats al Campionat de l'Àsia Oriental

* 2003 - No es classificà (3a posició a la fase prèvia)
* 2005 - No hi participà
* 2008 - No es classificà (4a posició a la fase prèvia)
* 2010 - No es classificà (3a posició a la fase prèvia)

## Resultats a l'AFC Challenge Cup

* 6006 - Primera fase
* 2008 a 2012 - No es classificà

## Referències

* ↑ Mamrud, Roberto; Stokkermans, Karel. «Players with 100+ Caps and 30+ International Goals». RSSSF. [Consulta: 4 febrer 2011].
# Corb marí d'ulleres

El corb marí d'ulleres (Phalacrocorax perspicillatus) és un ocell marí de la família dels falacrocoràcids (Phalacrocoracidae) conegut per cinc espècimens de Bering, una de les illes del Comandant. L'espècie va resultar extinta cap a 1850.
# Celler del Sindicat Agrícola (Vila-rodona)

El Celler del Sindicat Agrícola és una obra noucentista de Vila-rodona (Alt Camp) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres, de planta rectangular i coberta a dues vessants. A l'interior presenta una gran nau amb encavallades de fusta.
La façana que dona al carrer Enric Benet té una organització simètrica. A la part inferior, centrada, s'obre la porta d'accés, d'arc compost convex i còncau. Damunt la porta hi ha una finestra triple que en repeteix el tipus d'arc i que serveix per a la il·luminació de l'interior. La façana es corona amb una motllura sinuosa que es trenca per emmarcar l'espai de les obertures i accentuar la verticalitat el conjunt.
L'obra es troba arrebossada i pintada.

## Història

L'edifici en el seu origen era un magatzem, propietat del Sr. Muñoz. S'incendià se'n va fer la reconstrucció al mateix temps que s'edificava l'altre celler, de Cèsar Martinell. Se'n va fer càrrec la Cooperativa Agrícola de Vila-rodona.
En l'actualitat es troba encara en ús, tot i que amb una funció secundària de magatzem, quan l'altra cooperativa es troba plena, raó per la qual els seus dipòsits s'han malmès.
El procés d'elaboració del vi es fa a l'edifici de Martinell. La Cooperativa va cedir els terrenys que abans eren la part de producció per al Casal del Vila.

## Referències

* 1 2 3 4 5 6 «Celler del Sindicat Agrícola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2017].

## Enllaços externs

* «Celler del Sindicat Agrícola». Mapa de recursos culturals. Diputació de Tarragona.
# Xeronema

Xeronema és un gènere de plantes amb flors que conté dues espècies, Xeronema moorei de Nova Caledònia i Xeronema callistemon de les illes Poor Knights i Taranga Island a Nova Zelanda. Les plantes són liliòpsids herbacis, que s'estenen per rizomes, i tenen flors grans posades en espigues terminals, amb estams que s'eleven per sobre de les flors.
L'espècie tipus Xeronema moorei es troba a les muntanyes de Nova Caledònia.
Xeronema callistemon és endèmic de les illes Poor Knights i de l'illa Taranga al nord de Nova Zelanda. Va ser descobert l'any 1924. X. callistemon té grans grups florals en forma de pinzell que creixen horitzontalment. Els grups comencen a créixer verticalment i després es dobleguen de costat. Les flors de color vermell brillant creixen cap amunt des de la tija, amb pol·len taronja brillant. La planta pot arribar a fer una alçada d'un metre d'alçada i d'ample.
El sistema APG IV, de 2016, accepta aquest gènere com a constitutiu de la seva pròpia família Xeronemataceae. Ho situa a l'ordre asparagals (Asparagales), al clade monocots. La família es pot separar d'altres famílies d'asparagals (Asparagales) per proves d'ADN; està relacionat amb les asfodelàcies (Asphodelaceae) però es diferencia per tenir fulles uniformement unifacials com les iridàcies (Iridaceae).

## Taxonomia

El gènere Xeronema va ser descrita per Brongn. & Gris i publicat a Bull. Soc. Bot. France 11: 316, a l'any 1864.

### Etimologia

Xeronema: epítet grec Ξερόνεμα.

## Referències

* ↑ «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, 181, 1, 2016, pàg. 1–20. DOI: 10.1111/boj.12385. ISSN: 0024-4074.
* ↑ Chase, MW; PJ Rudall; MF Fay «Xeronemataceae, a new family of asparagoid lilies from New Caledonia and New Zealand». Kew Bulletin, 55, 4, 2000, pàg. 865–870. DOI: 10.2307/4113631. JSTOR: 4113631.
* ↑ «Xeronema» (en anglès). World Checklist of Selected Plant Families (WCSP). Royal Botanic Gardens, Kew. [Consulta: 16 novembre 2021].

## Enllaços externs

* Endémia: Faune & Flore de Nouvelle-Calédonie, URL: Xeronema moorei Arxivat 2007-03-10 a Wayback Machine.
* New Zealand Plant Conservation Network, URL: Xeronema callistemon f. callistemon Arxivat 2012-03-02 a Wayback Machine., retrieved 3 October 2010.
* New Zealand Plant Conservation Network, URL: Xeronema callistemon f. bracteosa Arxivat 2012-09-05 a Wayback Machine., retrieved 3 October 2010.
* Strange Wonderful Things.com, URL: The Poor Knight's lily
# Dischidodactylus duidensis

Dischidodactylus duidensis és una espècie d'amfibi que viu a Veneçuela.

## Referències

* Señaris, C. & La Marca, E. 2004. Dischidodactylus duidensis. Llista Vermella d'Espècies Amenaçades de la UICN 2006. Consulta: 12 d'abril del 2008.
# .gq

.gq és l'actual domini de primer nivell territorial (ccTLD) de Guinea Equatorial.

## Referències

* ↑ «Taula de codis ISO 3166-1». ISO.

## Enllaços externs

* (anglès) IANA .gq Informació whois
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Vídua metàl·lica

La vídua metàl·lica (Vidua hypocherina) és un ocell de la família dels viduids (Viduidae).

## Hàbitat i distribució

Habita sabanes àrides espinoses de Sudan del Sud, centre i sud d'Etiòpia i Somàlia cap al sud fins l'est d'Uganda, Kenya i centre de Tanzània.

## Referències

* ↑ «Vídua metàl·lica». Cercaterm. TERMCAT, Centre de Terminologia. Rev. 20/02/2022(català)
# María de los Ángeles Cano Márquez

María de los Ángeles Cano Márquez (Medellín, 1887 - 26 d'abril de 1967) va ser la primera dona líder política de Colòmbia, reconeguda per la seva extensa tasca en defensa dels drets dels treballadors.
El seu interès per les problemàtiques socials es va iniciar a partir de la seva tasca com a articulista i escriptora i davant la constatació de les mancances de les obreres i dels obrers respecte de l'accés a la cultura. A començament dels anys 20, es va vincular amb cercles literaris i va publicar articles a la revista Cyrano i a El Correo Liberal, mitjans en els quals va organitzar concursos literaris per a dones. El 1924 va publicar “Los forzados”, on recollia la seva oposició a la formació militar dels reclutes, i el llibre «Horizontes».
També, després de moltes lluites, va aconseguir obrir un servei de biblioteca gratuïta a la biblioteca municipal. En aquest mateix any, amb la convocatòria “Por los obreros”, començava el seu apropament a les classes populars i el seu activisme polític i sindical, i difonia les seves idees de la importància de la lectura a les classes treballadores. L'1 de maig del 1925 va ser proclamada a Medellín “La Flor del Trabajo” (un reconeixement pel seu compromís social i les seves tasques a favor de la classe treballadora). L'any següent, va prendre part en el III Congrés Nacional Obrer i en la fundació del Partit Socialista Revolucionari.
A partir d'aleshores, va dedicar-se a recórrer el país, lluitant contra les discriminacions laborals, en defensa de les llibertats públiques i pels drets civils, així com per impulsar les organitzacions sindicals. Va participar en les mobilitzacions dels miners, de la gent treballadora del ferrocarril i molt especialment en les lluites contra les multinacionals com la Tropical Oil Company i, el 1928, davant la greu repressió que patien les persones treballadores de la United Fruit Company. El 1930 va treballar a la Imprenta Departamental de Antioquia i més tard a la Biblioteca Departamental, fins al 1947. El 1945 va rebre un homenatge per part de les dones sufragistes a Medellín, i avui en dia és reconeguda pel moviment de dones de Colòmbia.

## Referències

* ↑ La informació prové de http://www20.gencat.cat/docs/icdones/02%20Serveis/Arxiu%20docs/pub_calendari2011.pdf%5BEnllaç+no+actiu%5D desenvolupat per l'Institut Català de les Dones] amb autorització per usar-lo sota GFDL.
# Celler del Sindicat Agrícola (el Pla de Santa Maria)

El Celler del Sindicat Agrícola és un monument del municipi del Pla de Santa Maria inclòs en l'Inventari del Patrimoni Arquitectònic de Catalunya.

## Descripció

La Cooperativa Agrícola és una edificació aïllada que es troba al peu de la carretera que uneix El Pla de Santa Maria amb Valls. És un conjunt de grans dimensions format per una nau de planta rectangular en la qual es troben els dipòsits del vi, i per una petita nau construïda en la part posterior del rectangle, on es troben les premses. La nau principal es cobreix amb grans encavallades de fusta, damunt les quals reposa la coberta de teula a dues vessants seguint l'eix longitudinal de l'edifici. La seva façana és simètrica. Hi ha dues portes d'arc de mig punt resseguides de maó vist, material que s'utilitza també en la decoració de les 12 obertures superiors, i en els 4 elements ornamentals que sobresurten de la teulada. Unes petites peces de cer\amica i el nom de la cooperativa completen la composició. La nau petita té semblants característiques que la nau principal.

## Història

L'edifici data de 1917 i és característic del programa de construccions agrícoles potenciat per la Mancomunitat de Catalunya en un període d'expansió econòmica que va afavorir el cooperativisme.

## Referències

* 1 2 «Celler del Sindicat Agrícola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 17 setembre 2013].

## Enllaços externs

* «Celler del Sindicat Agrícola». Mapa de recursos culturals. Diputació de Tarragona.
# Discherodontus halei

Discherodontus halei és una espècie de peix cipriniforme de la família dels ciprínids.

## Morfologia

Els mascles poden assolir els 10,5 cm de longitud total.

## Distribució geogràfica

Es troba a Malàisia i Tailàndia, incloent-hi els rius Mekong i Chao Phraya.

## Referències

* 1 2 FishBase (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ International Union for Conservation of Nature and Natural Resources (IUCN), 1990. 1990 IUCN red list of threatened animals. IUCN, Gland, Suïssa i Cambridge, Gran Bretanya. 288 p.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Abra (desambiguació)

«Abra» té aquests significats:
* Abra (embarcació), embarcació tradicional de l'emirat de Dubai
* Província d'Abra, província de les Filipines
* Abra, un Pokémon de tipus psíquic
# Vídua reial

La vídua reial (Vidua regia) és un ocell de la família dels viduids (Viduidae).

## Hàbitat i distribució

Habita sabanes espinoses del sud d'Angola, nord i centre de Namíbia, sud-oest de Zàmbia, Botswana, Zimbabwe, sud de Moçambic i nord de Sud-àfrica.

## Referències

* ↑ «Vídua reial». Cercaterm. TERMCAT, Centre de Terminologia. Rev. 20/02/2022(català)
# María del Camino Fernández Riol

María del Camino Fernández Riol (Santurtzi, 1975) és una auxiliar d'infermeria i política espanyola. Titulada com a auxiliar d'infermeria a l'IES Giner de los Ríos (Lleó). Ha sigut voluntària de la Creu Roja com a socorrista i tècnica de transport sanitari. Ha desenvolupat tasques d'auxiliar d'infermeria en equips multidisciplinaris dels serveis de cirurgia, traumatologia, medecina interna i consultes externes a l'hospital de Santa Caterina de Salt. És militant de Ciutadans des de 2013 i ha exercit diversos càrrecs organitzatius dins el partit en l'àmbit provincial. En les eleccions al Parlament de Catalunya de 2017, va ser elegida diputada de Ciutadans per la circumscripció de Girona. Viu a Salt.

## Referències

* ↑ «I. Sra. María del Camino Fernández Riol». Parlament de Catalunya. [Consulta: 7 octubre 2018].
# Celler del Sindicat Agrícola d'Aiguamúrcia

El Celler del Sindicat Agrícola d'Aiguamúrcia és un celler del municipi d'Aiguamúrcia (Alt Camp). És un edifici protegit com a bé cultural d'interès local.

## Descripció

Aquest celler s'allunya de la tipologia usual dels cellers de Martinell; i s'apropa al concepte de masia. Consta d'una sola nau, dividida en dos espais per mitjà d'una estructura formada per dos arcs catenaris superposats suportats per pilars de secció quadrangular; els carcanyols són perforats per pilarets. Aquesta estructura suporta una coberta d'encavallades i bigues de fusta i teulada a dues vessants, amb el capcer de la façana principal recte i coronat per dues boles, que es repeteixen al carener de la teulada. A la part posterior de la nau es va situar el moll de descàrrega.
La façana és dividida en quatre nivells: l'inferior, un sòcol de pedra, és rematat a la part superior per una línia d'imposta de maó, disposats en dents de serra, que ressegueix tot el perímetre de l'edifici i envolta la portada, d'arc de mig punt adovellada, englobada entre el primer i el segon nivell, aquest, un parament cec arrebossat; una altra línia d'imposta també de maó, més senzilla, separa aquesta zona cega de la zona d'obertures, que a la façana principal és una galeria de cinc finestres d'arc de mig punt, fet també de maons; finalment, trobem la potent cornisa de la teulada. Als paraments laterals s'obren nou grups de tres finestres senzilles d'arc de mig punt.

## Història

Situat a la sortida del poble d'Aiguamúrcia, aquest celler, projectat per Cèsar Martinell el 1919, ja era enllestit el 1920 (a la façana principal apareix la data 1919). Posteriorment s'hi feren diverses ampliacions. Després de la Guerra Civil, l'activitat del celler va minvar i el 1985, va deixar de produir vi.

## Referències

* 1 2 3 «Celler del Sindicat Agrícola d'Aiguamúrcia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 desembre 2015].

## Enllaços externs

* «Celler del Sindicat Agrícola d'Aiguamúrcia». Mapa de recursos culturals. Diputació de Tarragona.
# Woodland Hills (Los Angeles)

Woodland Hills és un districte occidental de Los Angeles, Califòrnia, Estats Units. Està ubicat a la zona sud-occidental de la Vall de San Fernando i està rodejada per Calabasas a l'est, Tarzana a l'oest, i West Hills, Canoga Park, i Winnetka al nord. La carretera Route 101 (la carretera de Ventura) passa per Woodland Hills i Ventura Boulevard comença al mateix Woodland Hills.
# Dinàmica de tecleig

La dinàmica de tecleig o biometria de tecleig és un dels sistemes de reconeixement biomètric de persones de tipus conductual. Es basa en l'anàlisi de la informació del temps transcorregut entre les pulsacions de les tecles d'un ordinador quan l'usuari escriu.
El 24 de maig de 1844, quan el missatge "¿Què ha fet Déu?" va ser enviat per telègraf des del Capitoli dels EUA a Washington, DC per al ferrocarril de Baltimore i Ohio, a Baltimore, Maryland, es va iniciar una nova era en les comunicacions. Cap a 1860, la revolució del telègraf estava en ple apogeu i els operadors de telègraf eren un recurs valuós. Amb l'experiència, cada operador desenvolupava una "firma" única i era possible identificar l'operador pel seu ritme de telegrafiar. A la Segona Guerra Mundial els militars transmetien missatges mitjançant el codi morse. La intel·ligència militar va identificar que un individu tenia una forma característica d'introduir els punts i línies del missatge en Morse, creant un ritme que podia ajudar a distingir els aliats dels enemics. En els nostres dies, aquestes observacions s'han fet servir per a reconèixer persones a partir de la manera de teclejar davant d'un ordinador.

## Referències

* Marino Tapiador, Juan Alberto Sigüenza, "Tecnologías biométricas aplicadas a la seguridad". Editorial RAMA, 2005 ISBN 9788478976362 (castellà)
* Araujo, Lizárraga, Sucupira, Yabu-uti, Ling. Autentificación Personal por Dinámica de Tecleo Basada en Lógica Difusa. 2004. Arxivat 2011-02-10 a Wayback Machine.
# Abzuya

Abzuya era una ciutat del Regne de Cadeix, probablement emmurallada i no llunyana a la ciutat de Cadeix.
Shuttarna, que cap a l'any 1340 aC era rei de Cadeix i vassall egipci, i el seu fill Aitaqqama, es van sentir amenaçats quan el rei hitita Subiluliuma I va conquerir el regne de Qatna i va continuar l'expedició de conquesta cap al sud. Van atacar els hitites tot i que Subiluliuma no havia fet cap moviment per atacar Cadeix. El rei hitita els va derrotar i va conquerir la ciutat i llavors es van refugiar a Abzuya, ciutat que els hitites van assetjar i conquerir. Shuttarna, el seu fill i altres familiars (fills, germans) van ser fets presoners i portats a Hattusa.

## Referències

* ↑ Bryce, Trevor; Matthew Gibbons. The Routledge Handbook of the Peoples and Places of Ancient Western Asia The Near East from the Early Bronze Age to the fall of the Persian Empire. Londres: Rouletge, 2009, p. 2. ISBN 9780203875506.

## Enllaços externs

* Late Empire (anglès)
# Cornulețe

Les cornulețe són pastes romaneses i moldaves aromatitzades amb extractes o essències de vainilla o rom, a més de pela de llimona i farcides de delícies turqueses, melmelada, xocolata, canyella de sucre, nous o panses. Les cornulețe amb la forma representen una mitja lluna. Es mengen tradicionalment durant les vacances romaneses, especialment durant Nadal, o en altres ocasions especials.

## Notes i referències

* ↑ «Galerie de rețete cornulețe». raftulbunicii.ro. [Consulta: 11 març 2021].

## Enllaços externs

* Recepta de Cornulețe Arxivat 2012-04-14 a Wayback Machine.
* Cornulețe romanès (recepta en anglès)
* Mitges llums de vainilla (cornulet romanès) amb melmelada Arxivat 2020-09-30 a Wayback Machine.